open-index/open-wikipedia-markdown huggingface dataset:
Dimorphotheca zeyheri

Die **kleinbietou** (*Dimorphotheca zeyheri*) is 'n plant wat hoort tot die genus *Dimorphotheca*. In Suid-Afrika is die spesie inheems aan die Noord-Kaap, Noordwes, Oos-Kaap, Wes-Kaap en die Vrystaat. Dit is ook inheems aan Botswana, Lesotho en Zimbabwe.

Die plant staan ook bekend as die: bietou, jakkalsblom, jakkalsbossie en witdimorphotheca.

## Bronne 
* REDLIST Sanbi
* Plants of the World Online
Arctotheca

***Arctotheca*** is 'n blomplant genus wat hoort tot Asteraceae en is inheems aan Suider-Afrika. Spesies van die genus kom in Lesotho, Mosambiek, Namibië en Suid-Afrika voor.

## Spesies 
Daar is vyf spesies wat tot die genus hoort:

* *Arctotheca calendula* (L.) Levyns
* *Arctotheca forbesiana* K.Lewin
* *Arctotheca marginata* Beyers
* *Arctotheca populifolia* (P.J.Bergius) Norl.
* *Arctotheca prostrata* (Salisb.) Britten

## Verwysings
Arctotheca calendula

***Arctotheca calendula*** is 'n plant wat hoort tot die genus *Arctotheca*. Die spesie is inheems aan KwaZulu-Natal, Lesotho, Noord-Kaap, Oos-Kaap en die Wes-Kaap. Dit is ook deel van die fynbos. Dit staan ook bekend as die: gousblom, soetgousblom en tonteldoekblom.

## Galery 

Arctotheca calendula 1c.JPG
Arctotheca calendula kz5.jpg
Arctotheca calendula.001 - Aquarium Finisterrae.JPG
Starr-090428-6418-Arctotheca calendula-flowering habit-Kula-Maui (24859393571).jpg
Starr 080219-2887 Arctotheca calendula.jpg

## Bronnelys 
* REDLIST Sanbi
* Plants of the World Online
Arctotheca marginata

***Arctotheca marginata*** is 'n plant wat hoort tot die genus *Arctotheca*. Die spesie is endemies aan Noord-Kaap en kom op die Bokkeveldberge-eskarp naby Nieuwoudtville voor waar dit deel van die fynbos is. Daar is twee subpopulasies op een plaas en dit word bedreig deur oorbeweiding en die onttrekking van grondwater.

## Bronnelys 
* REDLIST Sanbi
* Plants of the World Online
Arctotheca forbesiana

***Arctotheca forbesiana*** is 'n plant wat hoort tot die genus *Arctotheca*. Die spesie is endemies aan Wes-Kaap en kom van Malmesbury tot by Somerset-Wes, Caledon en Elim voor. Die plant is deel van die fynbos en renosterveld plantegroei. Alhoewel die voorkomsgebied 4 266&nbsp;km² groot is, is die gebied van besetting kleiner as 10&nbsp;km². Die plant het groot gedeeltes van sy habitat afgestaan aan gewasverbouing en voorstedelike ontwikkeling, veral op die Kaapse Vlakte en by die Strand. Die subpopulasies by Faure, Kraaifontein en Raapenberg het verlore gegaan. Lae-koste behuising is ook 'n bedreiging by Caledon.

## Bronnelys 
* REDLIST Sanbi
* Plants of the World Online
Cyclopia intermedia

***Cyclopia intermedia*** is 'n struik wat hoort tot die genus *Cyclopia*. Die spesie is endemies aan die Oos- en die Wes-Kaap. Dit kom van
die Witteberg naby Touwsrivier tot by die Vanstadensberg naby Port Elizabeth voor en is deel van die fynbos. Die spesie word gebruik vir die maak van heuningbostee. Die populasie neem af as gevolg van oorbenutting deur die heuningbostee vervaardigers veral in die Langkloofberge, Tsitsikammaberge en die Kougaberge. Beter administrasie word benodig om die bedreiging die hoof te bied. 

Die spesie staan ook as *bergtee* bekend.

## Bronnelys 
* SANBI Redlist
* Plants of the World Online
Cyclopia genistoides

Die **gewone heuningbostee** (*Cyclopia genistoides*) is 'n struik wat hoort tot die genus *Cyclopia*. Die spesie is endemies aan die Wes-Kaap. Dit kom vanaf Malmesbury tot by die Kaapse Skiereiland en ooswaarts tot by Albertinia voor. Hierdie is die oorspronklike spesie waarvan heuningbostee gemaak is, tans word die tee verbou van vyf *Cyclopia*-spesies. Die plant het 25% van sy habitat afgestaan aan gewasverbouing en voorstedelike ontwikkeling, veral in die laer gedeeltes van Malmesbury, Kaapse Skiereiland, Kleinmond, Hermanus en Albertinia. Oorbenutting van die spesie deur wettige sowel as onwettige tee vervaardigers is ook 'n bedreiging.

## Bronne 
* SANBI Redlist
* Plants of the World Online
Searsia acuminatissima

***Searsia acuminatissima*** is 'n struik wat hoort tot die genus *Searsia*. Die spesie is inheems aan Malawi en Mosambiek.

## Sien ook 
* Alfabetiese lys van Suid-Afrikaanse bome

## Bron 
* Plants of the World Online.
Cyclopia

***Cyclopia*** (bekend as **boertee** of **heuningbos**) is 'n genus van blomplante in die peulplantfamilie *Fabaceae*. Al die spesies is deel van die fynbos.

## Spesies 
Daar is 23 spesies wat tot die genus hoort:

* *Cyclopia alopecuroides* A.L.Schutte
* *Cyclopia alpina* A.L.Schutte
* *Cyclopia aurescens* Kies
* *Cyclopia bolusii* Hofmeyr & E.Phillips
* *Cyclopia bowieana* Harv.
* *Cyclopia burtonii* Hofmeyr & E.Phillips
* *Cyclopia buxifolia* (Burm.f.) Kies
* *Cyclopia falcata* (Harv.) Kies
* *Cyclopia filiformis* Kies
* *Cyclopia galioides* (P.J.Bergius) DC.
* *Cyclopia genistoides* (L.) R.Br.
* *Cyclopia glabra* (Hofmeyr & E.Phillips) A.L.Schutte
* *Cyclopia intermedia* E.Mey.
* *Cyclopia latifolia* DC.
* *Cyclopia laxiflora* Benth.
* *Cyclopia longifolia* Vogel
* *Cyclopia maculata* (Andrews) Kies
* *Cyclopia meyeriana* Walp.
* *Cyclopia plicata* Kies
* *Cyclopia pubescens* Eckl. & Zeyh.
* *Cyclopia sessiliflora* Eckl. & Zeyh.
* *Cyclopia squamosa* A.L.Schutte
* *Cyclopia subternata* Vogel

## Trivia 
Vyf spesies word gebruik om heuningbostee te produserr en hout van hiedie genus word gebruik om rooiboswyn te maak.

## Verwysings
Searsia acocksii

Die **Pondoranktaaibos** (*Searsia acocksii*) is 'n boom wat hoort tot die genus *Searsia*. Die spesie is endemies aan die Oos-Kaap en KwaZulu-Natal en kom vanaf die Oribiravyn tot by die Isicezula-woud voor. Dit het 'n voorkomsgebied van 1700&nbsp;km², die populasie se getalle daal buite reservate omrede daar te veel en intense veldbrande is.

Die boom se FSA-nommer is 377.2 In Engels staan die boom bekend as die *Pondo Climbing Currant*.

## Sien ook 
* Alfabetiese lys van Suid-Afrikaanse bome

## Verwysings 
## Bronne 
* SANBI Redlist
* Plants of the World Online
Cyclopia alopecuroides

***Cyclopia alopecuroides*** is 'n struik wat hoort tot die genus *Cyclopia*. Die spesie is endemies aan die Wes-Kaap en kom in die Groot Swartberg en Kammanassieberge voor. Die plant is deel van die fynbos.

## Bronne 
* SANBI Redlist
* Plants of the World Online
Rabelaisdam

Die **Rabelaisdam** is 'n voormalige natuurlike dam 10&nbsp;kilometer oos van Orpenkamp in die Krugerwildtuin, Mpumalanga.

Dit was in die jare 1960 tot 1980's 'n pragtige waterbron waar wildtuinbesoekers vroegoggend reeds hul motors in rye parkeer het om die wild te aanskou wat kom water suip. 

Die dam is tans slegs 'n opgedroogde pan met geen in- of uitvloei nie. SANParke, die voogdy van die wildtuin, het 'n kennisgewingbord daar opgerig wat die volgende noem:

# Die voormalige dam het in bogenoemde jare gevorm weens 'n natuurlike verskuiwing in die rigting van bestaande waterlope wat verder af teen 'n verhoogde grondwal gestuit is.
# Ten spyte van die natuurskoon en trekpleister vir alle soorte grootwild, kon die kwynende watervoorsiening nie deur die natuur alleen volhou word nie.
# Nadat navorsers van SANParke gevind het dat die dam se water besig is om te verhard met verskeie minerale en soute, omdat die dam (wat eintlik 'n pan is) nie 'n gereelde uitvloei gehandhaaf het nie,
# is daar besluit om nie die Rabelaisdam aan te vul uit boorgate en ander pogings nie, en dit aan sy lot oor te laat sodat die natuur sy gang kon gaan. 

Die dam het uiteindelik in die jare 2000 totaal opgedroog. Heelparty droë, uitgegroeide bome is langs die pan te sien, wat eens op die dam se oewer floreer het.
Shitlhavedam

Die **Shitlhavedam** is 'n klein gronddam geleë in 'n kort boloop van die Shitlhavespruit naby Pretoriuskop in die Krugerwildtuin, Mpumalanga.

Die dam is vernoem na sersant Jafuta Xitlhave, een van die eerste veldwagters van die Sabiereservaat onder kolonel James Stevenson-Hamilton.

## Verwysings
Ka-Nwatimfenhe

Die **Ka-Nwatimfenhe** is 'n spruit in die Krugerwildtuin in Mpumalangaprovinsie.

Dit vloei van die linkerkant teenoor die Orpen-Satara in die Timbavatirivier, wat 'n sytak van die Olifantsrivier is.

## Eksterne skakel 
* Google-kaart van die Ka-Nwatimfenhe se monding by Geonames.org (cc-by)
Godfrey Lagden

duimnael|Godfrey Yeatman Lagden, 1901
**Sir Godfrey Yeatman Lagden** KCMG KBE (1 September 1851 - 26 Junie 1934) was 'n Britse koloniale administrateur in Afrika.

Lagden is in Yetminster, Dorset, gebore as die seun van dominee Richard Dowse Lagden van Balsham House, Cambridgeshire en het skoolgegaan by Sherborne School. Hy het by die Britse staatsdiens aangesluit as 'n klerk in die Hoofposkantoor van 1869 tot 1877, voor hy besluit het om na Suid-Afrika te verhuis. 

## Loopbaan in Afrika 
Hy is aan die Suid-Afrikaanse Hoë Kommissaris sir Henry Bartle Frere voorgestel wat hom na die Transvaalse Republiek gestuur het wat pas deur sir Theophilus Shepstone geannekseer is. Daar het hy aanvanklik op die uitvoerende raad gedien.

Tydens die Tweede Vryheidsoorlog, wat in 1899 uitgebreek het, het Lagden alles in sy vermoë gedoen om Basoetoland neutraal te hou en te verseker dat die oorlog nie swart soldate betrek nie. Nadat hy 'n mag van 10 000 Basotho's op die been gebring het, het hy geweier om hul te gebruik om die ontsetting van Wepener te verseker anders as om te waak oor die Cape Mounted Rifles, wat deur Boeremagte beleër is totdat hulle deur ander Britse eenhede ontset is.

In 1901 is hy as kommissaris van naturellesake aangestel deur lord Milner in die Transvaalse kolonie, toe onder Britse beheer, en was ook 'n lid van die uitvoerende en wetgewende rade daarvan. Gedurende 1903 tot 1905 was hy voorsitter van die Suid-Afrikaanse Naturellesakekommissie en het getuienis van regoor Suid-Afrika en Rhodesië aangehoor. 

## Latere lewe 
Hy het in 1907 afgetree nadat die Transvaalse Kolonie selfregering verkry het en na Weybridge in Engeland teruggekeer. Hy het op verskeie openbare liggame gedien, insluitend die *Royal Colonial Institute* waarvan hy sekretaris en later vise-president was, waar hy tot 1923 gedien het.

Lagden het soms krieket gespeel, insluitende een eersterangse krieketwedstryd vir Marylebone Krieketklub (MCC) toe die span Suid-Afrika in 1906 besoek het.

## Verwysings
Stokkiespruit

Die **Stokkiespruit** is 'n klein spruit in die sentrale Krugerwildtuin in die Mpumalangaprovinsie.

Direk nadat die Stokkiespruit onderdeur die Orpen-Satara vloei, mond dit van regs uit in die Timbavatirivier, op sy beurt 'n sytak van die Olifantsrivier.

## Oorsprong 
*  

## Eksterne skakel 
* Google-kaart van die Stokkiespruit se monding by Geonames.org (cc-by)
Volksrepubliek Donetsk

Die **Volksrepubliek Donetsk** (Russies: Донецкая Народная Республика, *Donetskaja Narodnaja Respublika*, [dɐˈnʲetskəjə nɐˈrodnəjə rʲɪˈspublʲɪkə]) is volgens internasionale reg 'n deel van Oekraïne, maar het van 2014 tot 2022 *de facto* 'n onafhanklike republiek gevorm, sonder algemene internasionale erkenning. Sedert die Russiese inval in Oekraïne in 2022 is dit deur Rusland beset en op 30 September 2022 in weerwil van internasionale reg geannekseer.

duimnael|links|'n Kaart van Oekraïne met deur Rusland geannekseerde gebiede
Hoewel Oekraïne nie beheer oor die Volksrepubliek Donetsk uitoefen nie, beskou die Oekraïense regering, die Verenigde Nasies en die meerderheid van die wêreld se regerings die Volksrepubliek Donetsk as 'n deel van Oekraïne, waarvan die grondwet na dié gebied as Donetsk-oblast verwys.

Die Volksrepubliek Donetsk is langs die Oekraïens-Russiese grens en die Swartseekus geleë. Die hoofstad en grootste stad is Donetsk. Die Volksrepubliek Donetsk beslaan 'n oppervlakte van 8&nbsp;902&nbsp;km² en het 'n bevolking van 2&nbsp;302&nbsp;444 in 2018 gehad. Die Volksrepubliek Donetsk grens in die ooste aan die Russiese deelgebied Rostof-oblast.

## Politiek 
### Internasionale erkenning 
duimnael|links|Internasionale erkenning van die Volksrepublieke Donetsk en Loehansk:
; VN-lidlande
*  erken die Volksrepublieke Donetsk en Loehansk sedert 21 Februarie 2022.
*  erken die Volksrepublieke Donetsk en Loehansk sedert 29 Junie 2022.
*  erken die Volksrepublieke Donetsk en Loehansk sedert 13 Julie 2022.
; Gedeeltelik erkende en nieerkende gebiede
*  erken die Volksrepubliek Donetsk sedert 27 Junie 2014.
*  erken die Volksrepubliek Donetsk sedert 11 Mei 2014.
*  erken die Volksrepubliek Donetsk sedert 26 Februarie 2022.

## Sien ook 
* Federale deelgebiede van Rusland

## Verwysings 
## Eksterne skakels 
*
Die Byl

***Die Byl*** is 'n misdaadreeks wat in Kaapstad afspeel in 'n fiktiewe elite-eenheid van die Suid-Afrikaanse Polisiediens se afdeling vir geweldsmisdaad.

Die reeks word op KykNET, DStv kanaal 144 uitgesaai asook op Showmax.

Reeks 1, 3,  5 en 6 was Dinsdagaande om 20h00 op KykNET uitgesaai.

Reeks 2 en 4 was Sondagaande om 20h00 op KykNET uitgesaai.

In Januarie 2025 kondig kykNET aan dat seisoen 6 die laaste sal wees.

## Reekse 
## Storielyn 
Die eenheid spesialiseer in die ondersoek van reeksmoorde en word aangevoer deur Van der Bijl, 'n oud-moord-en-roof-speurder wat roem verwerf het vir sy hantering van verskeie hoëprofielsake. Elke episode fokus op 'n reeksmoordenaar. Die hoofkarakter, Kolonel Piet van der Bijl, ook bekend as Die Byl, is losweg geskoei op die bekende oudspeurder Piet Byleveld wat ook die produksiespan, teksskrywers en van die akteurs as tegniese adviseur bygestaan het om die fiktiewe eenheid meer geloofwaardig te maak.

## Rolverdeling 
* Waldemar Schultz as kolonel Piet van der Bijl
* Milan Murray as adv. Nicolene Swanepoel
* Eric Nobbs as dr. Fritz Barnard
* Trudy van Rooy as dr. Shani Smit
* Lika Berning as kaptein Lena Evans
* Marvin-Lee Beukes as kaptein Juan Stuurman
* Tertius Meintjes as generaal Neels van As
* Barbara-Marie Immelman as Ellie Bonthuys

## Episodes 
### Reeks 1 (2016) 
### Reeks 2 (2020) 
### Reeks 3 (2021) 
### Reeks 4 (2022) 
### Reeks 5 (2024) 
### Reeks 6 (2025)
Nîmes Olympique

**Nîmes Olympique** (ook verwys na as **NO**) is 'n Franse sportklub in die stad Nîmes wat bekend is vir hulle sokkerafdeling. Nîmes Olympique is in 1937 gestig.

## Erelys 
* **Kampioen van Frankryk**
: naaswenner (4): 1957/58, 1858/59, 1959/60, 1971/72
* **Coupe de France**
: naaswenner (3): 1958, 1961, 1996
* **Franse Supercup**
: naaswenner (1): 1958

## Eksterne skakels 
* Nîmes Olympique se webwerf
Cyclopia alpina

***Cyclopia alpina*** is 'n struik wat hoort tot die genus *Cyclopia*. Die spesie is endemies aan die Wes-Kaap en kom in die Hottentots-Hollandberge, Hexrivierberge en die Wemmershoekberge in die weste en die Kammanassieberge voor. Dit groei op hoogtes van 1 170 - 2 070 m. Die plant is deel van die fynbos.

## Bronne 
* SANBI Redlist
* Plants of the World Online
Rietbokspruit

Die **Rietbokspruit** is 'n spruit in Limpopo, Suid-Afrika. Dit mond uit in die Groot-Letabarivier, op sy beurt 'n linkerhandse sytak van die Olifantsrivier. 

## Eksterne skakel 
* Google-kaart van die Rietbokspruit se monding by Geonames.org (cc-by)
Ka-Nwatinhlarhu

Die **Ka-Nwatinhlarhu** is 'n niestandhoudende stroompie in die Krugerwildtuin in die Mpumalangaprovinsie.

Dit vloei noord van die Orpen-Satara en mond suidooswaarts uit in die Timbavatirivier, 'n sytak van die Olifantsrivier.

## Eksterne skakel 
* Google-kaart van die Ka-Nwatinhlarhu se monding by Geonames.org (cc-by)
Bloedrivier (Mpumalanga)

:*Vir die meer bekende Bloedrivier in Kwa-Zulu Natal, sien Bloedrivier (Buffels)*

Die **Bloedrivier** is 'n rivier in die sentrale Mpumalangaprovinsie. Dit vloei in 'n weswaartse rigting, voor dit uitmond in die Olifantsrivier 4&nbsp;kilometer noord van Groblersdal.

## Eksterne skakel 
* Google-kaart van die Bloedrivier se monding by Geonames.org (cc-by)
Cyclopia aurescens

***Cyclopia aurescens*** is 'n struik wat hoort tot die genus *Cyclopia*. Die spesie is endemies aan die Wes-Kaap en kom in die Klein Swartberge voor. Dit het 'n voorkomsgebied van 37 km² en groei op hellings hoër as 1 800 m. Die plant is deel van die fynbos en word as seldsaam beskou.

## Bronne 
* SANBI Redlist
* Plants of the World Online
Mantshibi

Die **Mantshibirivier** vloei in die noordooste van die Mpumalanga-provinsie in Suid-Afrika.

## Ontspring en roete 
Die rivier ontspring op die Drakensberg-plato en mond uit in die Ohrigstadrivier wat 'n sytak van die Olifantsrivier word. 

## Eksterne skakel 
* Google-kaart van die Mantshibirivier se samevloei by Geonames.org (cc-by)
Vosloosrivier

Die **Vosloosrivier** vloei in die suidooste van die Limpopo-provinsie in Suid-Afrika.

## Ontspring en roete 
Dit mond uit in die Ohrigstadrivier in die opvanggebied van die Olifantsrivier. 

## Eksterne skakel 
* Google-kaart van die Vosloosrivier se monding by Geonames.org (cc-by)
Cyclopia bolusii

***Cyclopia bolusii*** is 'n struik wat hoort tot die genus *Cyclopia*. Die spesie is endemies aan die Wes-Kaap en kom in die Groot Swartberge voor. Die totale populasie word op minder as 1 000 plante geskat, subpopulasies bestaan uit minder as 10 plante elk. Die plant is deel van die fynbos; dit word bedreig deur die oormatige pluk deur versamelaars en water onttrekking.

## Bronne 
* SANBI Redlist
* Plants of the World Online
Vanstraatensvleirivier

Die **Vanstraatensvleirivier** vloei sentraal in die Noordwesprovinsie in Suid-Afrika.

## Ontspring en roete 
Dit sluit aan by die Groot-Maricorivier in die opvanggebied van die Limpoporivier. 

## Eksterne skakel 
* Google-kaart van die Vanstraatensvleirivier se monding by Geonames.org (cc-by)
Protea Boekhuisprys

Die **Protea Boekhuisprys** word deur die Suid-Afrikaanse Akademie vir Wetenskap en Kuns toegeken vir die beste Afrikaanse verhandeling, proefskrif of gepubliseerde werk in geskiedenis of kultuurgeskiedenis. Die prys word gewoonlik jaarliks toegeken.

## Lys van wenners 
* 2015 – Marianna Botes vir haar proefskrif *Bloemfontein gedurende die bewind van pres. F.W. Reitz, 1889-1895: ‘n kultuur-historiese studie*
* 2016 –  Carel van der Merwe vir sy boek *Donker stroom: Eugène Marais en die Anglo-Boereoorlog*
* 2017 – Anneke van Heerden vir haar MA-verhandeling *Die Suiderkruisfonds en die mobilisering van die Suid-Afrikaanse burgerlike samelewing tydens die Grensoorlog 1968-1989*
* 2019 – Jackie Grobler vir sy boek *Die Eerste Vryheidsoorlog, 1880-1881*
* 2020 – Ruhan Fourie vir sy MA-verhandeling  *Beyers Naudé 1915-1963: die vorming van ‘n dissidente Afrikaner*
* 2021 – Vicky Heunis vir haar proefskrif *Anglo-Boereoorlogboerekrygsgevangenekuns, 1899-1902* en J.J.R. van Zijl vir sy proefskrif *Bethulie 1896-1907, met spesifieke verwysing na die Anglo-Boereoorlog*
* 2022 – Carel van der Merwe vir *Kansvatter: Die rustelose lewe van Ben Viljoen.*
* 2023 – Hetta van Deventer-Terblanche vir haar M-verhandeling: *Die koskultuur en geskiedenis van die Westpalm-reseptemanuskrip (Manuskrip SB 522), circa 1719-1888*.
* 2024 – Karina Sevenhuysen vir haar Ph.D.-proefskrif *“Model native townships" in Suid-Afrika: “The pinnacle of perfection”? ’n Historiese evaluering, ca. 1900’s-1940’s*.

## Verwysings
Whiskyspruit

Die **Whiskyspruit** is 'n spruit in die Sabie-omgewing van die Mpumalanga-provinsie in Suid-Afrika.

## Eksterne skakel 
* Google-kaart van die Whiskyspruit se monding by Geonames.org (cc-by)
Hidrobroomsuur

**Hidrobroomsuur** is 'n sterk suur wat gevorm word deur die diatomiese molekule waterstofbromied (HBr) in water op te los. "Konstantkokende" hidrobroomsuur is 'n waterige oplossing wat teen 124,3&nbsp;°C distilleer en 47,6% HBr per massa bevat, wat 8,77&nbsp;mol/L is. Hidrobroomsuur het 'n p*K* van -9, wat dit 'n sterker suur maak as soutsuur, maar nie so sterk soos hidrojodsuur nie. Hidrobroomsuur is een van die sterkste minerale sure wat bekend is.

## Gebruike 
Hidrobroomsuur word hoofsaaklik gebruik vir die produksie van anorganiese bromiede, veral die bromiede van sink, kalsium en natrium. Dit is 'n nuttige reagens vir die generering van organobroomverbindings. Sekere eters word met HBr chemies gekloof. Dit kataliseer ook alkileringsreaksies en word gebruik in die ontginning van sekere ertse. Industrieelbeduidende organiese verbindings wat uit hidrobroomsuur berei word, sluit in allielbromied, tetrabroombis(fenol) en broomasynsuur. HBr neem byna uniek deel aan anti-Markovnikov hidrohalogenering van alkene. Die gevolglike 1-broomalkane is veelsydige alkieleringsmiddels, wat aanleiding gee tot vetterige amiene en kwaternêre ammoniumsoute.

## Sintese 
Hidrobroomsuur kan in die laboratorium berei word deur die reaksie van Br, SO en water.

    Br + SO + 2 HO → HSO + 2 HBr

Meer tipies behels laboratoriumvoorbereidings die produksie van watervrye HBr, wat dan in water opgelos word.

Hidrobroomsuur word algemeen industrieel berei deur broom met óf swawel óf fosfor en water te laat reageer. Dit kan egter ook elektrolities vervaardig word. Dit kan ook berei word deur broom met nie-oksiderende sure soos fosfor- of asynsure te behandel.

Alternatiewelik kan die suur voorberei word met verdunde swaelsuur en kaliumbromied:

    HSO + KBr → KHSO + HBr

Deur meer gekonsentreerde swaelsuur te gebruik of om die reaksieoplossing 75&nbsp;°C te laat oorskry, oksideer HBr verder na broomgas. Die suur word verder gesuiwer deur die KHSO uit te filter en deur die water af te distilleer totdat die oplossing 'n aseotroop bereik (≈ 126&nbsp;°C teen 760&nbsp;torr). Die opbrengs is ongeveer 85%.

Hidrobroomsuur is kommersieel beskikbaar in verskeie konsentrasies en suiwerhede.

## Kyk ook 
*Lys van sure en basisse

## Aantekeninge 
## Verwysings
Vaalbankspruit

Die naam **Vaalbankspruit** het verskillende betekenisse:

## Suid-Afrika 
# Vaalbankspruit (Vrystaat, lat -28,61, long 26,85), 
# Vaalbankspruit (Vrystaat, lat -28,06, long 28,86), 
# Vaalbankspruit (Vrystaat, lat -27,45, long 27,80), 
# Vaalbankspruit (Mpumalanga, lat -26,76, long 29,94), 
# Vaalbankspruit (Mpumalanga, lat -26,36, long 29,16),
Vaalbankspruit (Mpumalanga, lat -26,36, long 29,16)

*Vir ander spruite met dieselfde naam, sien die dubbelsinnigheidsbladsy by Vaalbankspruit.*

Die **Vaalbankspruit** is 'n spruit in die weste van Mpumalanga in Suid-Afrika.
Jacques van der Elstprys

Die **Jacques van der Elst-prys** word deur die Suid-Afrikaanse Akademie vir Wetenskap en Kuns toegeken aan die persoon wat in die voorafgaande jaar (of jare) die beste artikel geskryf het wat in die Tydskrif vir Geesteswetenskappe gepubliseer is.

## Lys van wenners 
* 2023 – Prof. Johann Beukes vir sy artikels *Hendrik van Harclay (ca. 1270-1317) se kritiese Skotisme, afgelei uit sy* Quaestiones Ordinaire *(1312-1317)* en *Sintuigmetaforiek in die Summa Aurea (ca. 1220) van Willem van Auxerre (ca. 1140-1231).
* 2024 – Prof. Johann Beukes vir sy artikel *Die diskoers oor armoede in die sentrale en latere Middeleeue''.

## Verwysings
Pternistis

***Pternistis***  is 'n genus van hoendervoëls.

## Spesies 
Die genus het 24 spesies:

* *Pternistis hartlaubi*
* *Pternistis camerunensis*
* *Pternistis nobilis*
* *Pternistis castaneicollis*
* *Pternistis atrifrons*
* *Pternistis erckelii*
* *Pternistis ochropectus*
* *Pternistis swierstrai*
* *Pternistis ahantensis*
* *Pternistis griseostriatus*
* *Pternistis jacksoni*
* *Pternistis adspersus*
* *Pternistis capensis*
* *Pternistis natalensis*
* *Pternistis hildebrandti*
* *Pternistis bicalcaratus*
* *Pternistis squamatus*
* *Pternistis  icterorhynchus*
* *Pternistis clappertoni*
* *Pternistis harwoodi*
* Bosveldfisant, (*Pternistis swainsonii*)
* *Pternistis leucoscepus*
* *Pternistis rufopictus*
* *Pternistis afer*

## Verwysings
Ruby Rose

duimnael|Rose tydens 'n onderhoud in 2019
**Ruby Rose Langenheim** (gebore 20 Maart 1986) is 'n Australiese model, aktrise, en televisieaanbieder. 

Rose was 'n aanbieder op MTV Australia (2007–2011), gevolg deur verskeie ander opdragte, insluitend Maybelline New York in Australië, ''Australia's Next Top Model* (2009) en *The Project'' op Network Ten (2009–2011).
Franck Gastambide

**Franck Gastambide** (gebore op 30 Oktober 1978) is 'n Franse akteur, filmprodusent en regisseur.

## Filmografie
### Regisseur & skrywer
*2009: *Kaïra Shopping* (TV Mini-reeks)
*2012: *Les Kaïra*
*2016: *Pattaya* 
*2018: *Taxi 5*
*2020: *Validé* 

### As akteur
Gutshwarivier

Die **Gutshwarivier** is 'n sytak van die Nsikazirivier in Mpumalanga-provinsie van Suid-Afrika. Dit vloei ooswaarts verby Gutshwakop in die rigting van die Krugerwildtuin se westegrens.

## Ontspring 
* Phathwa
Groot-Dwarsrivier

Die **Groot-Dwarsrivier** is 'n rivier wat in Suid-Afrika vloei. Dit is geleë in die Fetakgomo Tubatse Plaaslike Munisipaliteit, Limpopoprovinsie, in die noord-oostelike deel van die land, 210 km oos van Pretoria, die hoofstad van die land. 

Die Groot-Dwarsrivier vorm deel van die Limpoporivier se opvanggebied.
Cyclopia bowieana

Die **vleitee** (*Cyclopia bowieana*) is 'n struik wat hoort tot die genus *Cyclopia*. Die spesie is endemies aan die Wes-Kaap en kom in die Langeberg en Outeniekwaberge op hoogtes van 1220 - 1840 m. voor. Die plant is deel van die fynbos.

## Bronne 
* SANBI Redlist
* Plants of the World Online
USS John C. Stennis (CVN-74)

'*USS *John C. Stennis* (CVN-74)*' is die sewende Nimitz-klas kernaangedrewe superdraer in die Amerikaanse Vloot, genoem na senator John C. Stennis van Mississippi.

Die vliegdekskip is op 9 Desember 1995 in diens geneem. Sy tuishawe is tydelik Norfolk, Virginië, vir sy geskeduleerde brandstofhervullingskompleks en opknapping, wat in 2019 begin het. Nadat sy opknapping iewers in die 2020's voltooi is, is hy geskeduleer om na Bremerton, Washington, terug te keer.
Rooisloot (Wes-Kaap, lat -33,18, long 22,29)

Die **Rooisloot** is 'n niestandhoudende rivier wat in die ooste van die Wes-Kaap, Suid-Afrika vloei. 

Dit is in die opvanggebied van die Gouritsrivier.

## Verwysings
Rooisloot (veelsinnig)

Die naam **Rooisloot** kan verwys na:

## Suid-Afrika 
# Rooisloot (Wes-Kaap, lat -33,18, long 22,29), 
# Rooisloot (Oos-Kaap, lat -32,17, long 24,65), 
# Rooisloot (Oos-Kaap, lat -32,23, long 25,78), 
# Rooisloot (Noord-Kaap, lat -30,88, long 19,03), 
# Rooisloot (Noord-Kaap, lat -29,62, long 23,02), 
# Rooisloot (Noordwes, lat -25,51, long 26,17), 
# Rooisloot (Noordwes, lat -25,52, long 26,47), 
# Rooisloot (Noordwes, lat -25,33, long 26,40), 
# Rooisloot (Gauteng, lat -25,92, long 27,55), 
# Rooisloot (Mpumalanga, lat -25,21, long 28,92), 
# Rooisloot (Limpopo, lat -24,39, long 29,12), 
# Rooisloot (Limpopo, lat -24,13, long 28,92), 
# Rooisloot (Limpopo, lat -23,96, long 28,40),
Rooisloot (Oos-Kaap, lat -32,17, long 24,65)

Die **Rooisloot** is 'n niestandhoudende spruit wat naby Graaf-Reinette in die Oos-Kaap, Suid-Afrika vloei. 

Die spruit mond uit in die Sondagsrivier.

## Verwysings
Rooisloot (Oos-Kaap, lat -32,23, long 25,78)

Die **Rooisloot** is 'n niestandhoudende rivier wat in die Oos-Kaap, Suid-Afrika vloei. 

Dit is 'n sytak van die Tarkarivier in die opvanggebied van die Groot-Visrivier in die omgewing suidoos van Cradock

## Verwysings
Rooisloot (Noord-Kaap, lat -30,88, long 19,03)

Die **Rooisloot** is 'n rivier wat op die grens tussen die Noord- en Wes-Kaap van Suid-Afrika vloei.

Dit is 'n sytak van die Kromrivier in die opvanggebied van die Olifantsrivier. Die Rooisloot se voorloper staan bekend as Rooiwal se laagte.

## Verwysings
Donbas

[thumb|240px|Die hedendaagse definisie van Donbas in [Oekraïne.]]

Die **Donbas** of **Donbass** (Oekraïens: Донба́с, *Donbas*; Russies: Донба́сс, *Donbass*) is 'n historiese kulturele en ekonomiese streek in Suidoos-Oekraïne, 

## Omvang
Die naam "Donbas" is 'n kombinasiewoord, van Донецький вугільний басейн, *Donetski woehilni basein* (Oekraïens vir "Donets-steenkoolbekken") of Донецкий угольный бассейн, *Donetski oegolni bassein* (Russies). Die naam verwys na die Donetsrif, wat met die Donetsrivier verbind word. Verskeie definisies bestaan van die streek se omvang.

Die algemeenste definisie wat vandag gebruik word, verwys na die Donetsk- en Loehansk-oblast in Oekraïne, terwyl die historiese steenkoolmynstreek dele van dié oblasts uitgesluit en dele van Dnipropetrofsk-oblast en Suid-Rusland ingesluit het. Donbas het die historiese grens gevorm tussen die Zaporozje- en die Don-Kosakke. Dit was 'n belangrike steenkoolmyngebied sedert die laat 19de eeu, toe dit baie geïndustrialiseerd geraak het.

## Onrus
In Maart 2014, ná die Euromaidan-beweging en die Oekraïense Rewolusie van 2014, is groot dele van die Donbas deur onrus geteister. Dié onrus het later ontwikkel in 'n oorlog deur Russiese en pro-Russiese separatistegroepe wat geaffilieer is by die eensydig verklaarde volksrepublieke Donetsk en Loehansk, wat albei in 2022 deur Rusland erken is, maar nie deur enige ander lidlande van die Verenigde Nasies as wettig beskou word nie. Die republieke het hulp van Rusland teen Oekraïne gekry, insluitende wapens, ammunisie en militêre en veiligheidsdienste.

Voor die oorlog is die stad Donetsk (toe die vyfde grootste in Oekraïne) beskou as die nieamptelike hoofstad van die Donbas. Groot stede met meer as 100&nbsp;000 inwoners sluit ook in Loehansk, Marioepol, Makiifka, Horlifka, Kramatorsk, Slowjansk, Altsjefsk, Sjewjerodonetsk en Lisitsjansk. Op die oomblik is die stad Kramatorsk die tussentydse administratiewe sentrum van Donetsk-oblast, en Sjewjerodonetsk dié van Loehansk-oblast. Dié twee oblaste speel tans 'n groot rol in die voortgesette oorlog tussen Oekraïne en Rusland.

## Verwysings
## Skakels
Cyclopia filiformis

***Cyclopia filiformis*** is 'n struik wat hoort tot die genus *Cyclopia*. Die endemies is uitgestorwe en was inheems aan die Wes-Kaap en het in die Van Stadensrivierberge voorgekom. Die plant was deel van die fynbos. Dit is laas in 1897 gesien.

## Bronne 
* SANBI Redlist
* Plants of the World Online
Mbyashishirivier

Die **Mbyashishirivier** is 'n sytak van die Letabarivier in die Limpopoprovinsie van Suid-Afrika. Dit vloei rigting suidwaarts digby die westegrens van die Krugerwildtuin, en sluit by die linkerbank van die Klein-Letabarivier aan.
Cyclopia glabra

***Cyclopia glabra*** is 'n struik wat hoort tot die genus *Cyclopia*. Die spesie is endemies aan die Wes-Kaap en kom net in die Hexrivierberge voor waar dit 'n voorkomsgebied van 170 km² het. Die plant is deel van die fynbos en word as seldsaam beskou.

## Bronne 
* SANBI Redlist
* Plants of the World Online
Makhadzirivier

Die **Makhadzi** of **Kumbarivier** is 'n sytak van die Letabarivier in die Limpopoprovinsie van Suid-Afrika. Dit vloei in die sentrale Krugerwildtuin naby die Mopani-Letabapad.
USS Theodore Roosevelt (CVN-71)

**USS Theodore Roosevelt (CVN-71)** is die vierde Nimitz-klas kernaangedrewe superdraer in die Amerikaanse Vloot, genoem na oudpresident Theodore Roosevelt. 

Die vliegdekskip is op 27 Oktober 1984 ter water gelaat en op 25 Oktober 1986 in diens geneem. Sy eerste operasionele konflik was tydens *Operasie Desert Storm* in 1991.
USS Dwight D. Eisenhower

'*USS *Dwight D. Eisenhower* (CVN-69)*' is 'n kernaangedrewe vliegdekskip wat tans in diens is by die Amerikaanse Vloot. Die skip is in 1977 in gebruik geneem en is die tweede van die tien Nimitz-klas wat tans in diens is, en is die eerste skip genoem na die 34ste President van die Verenigde State en generaal van die Weermag Dwight D. Eisenhower. Die vaartuig is aanvanklik bloot as USS *Eisenhower* genoem, baie soos die hoofskip van die klas, Nimitz, maar die naam is op 25 Mei 1970 na sy huidige vorm verander.  Die vliegdekskip, soos die ander in sy klas, is by Newport News Shipbuilding Company in Virginië gebou, met dieselfde ontwerp as die hoofskip, hoewel die skip twee keer opgeknap is om hom tot die standaarde te bring van dié wat meer onlangs gebou is.

Sedert ingebruikneming, het *Dwight D. Eisenhower* aan talle ontplooiings deelgeneem, insluitend Operasie Eagle Claw tydens die Iran-gyselaarskrisis in 1980, sowel as die Golfoorlog in die 1990's, en meer onlangs ter ondersteuning van Amerikaanse militêre operasies in Irak en Afghanistan. Die draer dien tans as die vlagskip van *Carrier Strike Group 2*. 
[links|duimnael| ’n [Sea Harrier van die Fleet Air Arm styg in 1984 van die dek van *Dwight D. Eisenhower* op.]]
duimnael|links|*Dwight D. Eisenhower* kom langs USS Concord (AFS-5) vir bevoorrading in die Middellandse See, 1983
duimnael|links|*Dwight D. Eisenhower* (voorgrond) by Norfolk in 1985 saam met *Nimitz*, *John F. Kennedy* en America .
regs|duimnael|250px| *Dwight D. Eisenhower* vertrek uit Norfolk vir Operation Uphold Democracy in 1994.

## Verwysings
USS Carl Vinson

duimnael|regs|320px|USS *Carl Vinson* vaar in die Arabiese See.
'*USS *Carl Vinson* (CVN-70)*' is die Amerikaanse Vloot se derde Nimitz-klas supervliegdekskip. Hy is vernoem na Carl Vinson, 'n kongreslid van Georgia, uit erkenning vir sy bydraes tot die Amerikaanse Vloot. Die skip is in 1980 te water gelaat, het sy nooiensvaart in 1983 onderneem en het tussen 2005 en 2009 brandstofaanvulling en opknapping ondergaan.

Benewens ontplooiings in Operation Desert Strike, Operation Iraqi Freedom, Operation Southern Watch en Operation Enduring Freedom, was *Carl Vinson* betrokke by 'n aantal noemenswaardige gebeurtenisse. Die lyk van Osama bin Laden is in 2011 ter see begrawe vanaf die dek van *Carl Vinson*, en dieselfde jaar, op Veteranedag, het hy gasheer gespeel vir die eerste NCAA-basketbalwedstryd op 'n vliegdekskip, tussen Noord-Carolina en Michigan.
Cyclopia longifolia

Die **vanstadensbergheuningbostee** (*Cyclopia longifolia*) is 'n struik wat hoort tot die genus *Cyclopia*. Die spesie is endemies aan die Oos-Kaap en kom in die Vanstadensberg voor. Dit het 'n voorkomsgebied van 31 km² waarin daar slegs drie gefragmenteerde subpopulasies oor is nadat plantasies aangelê is. Die plant is deel van die fynbos en word verder bedreig deur indringerplante en onbeheerde brande.

Die boom se FSA-nommer is 224.2.

## Sien ook 
* Alfabetiese lys van Suid-Afrikaanse bome

## Verwysings 
## Bronne 
* SANBI Redlist
* Plants of the World Online
Cyclopia subternata

Die **vleitee** (*Cyclopia subternata*) is 'n struik wat hoort tot die genus *Cyclopia*. Die spesie is endemies aan die Wes-Kaap en kom van die Langeberg tot die Tsitsikammaberge voor. Dit het 'n voorkomsgebied van 5 200  km² en alhoewel dit tans nog volop is, neem die populasie af weens die feit dat dit te veel versamel word deur tee handelaars. Die plant is deel van die fynbos en 'n beskermingsprogram is nodig om die plant te bewaar; dit spruit nie weer uit nadat die takke gepluk is nie.

Die boom se FSA-nommer is 224.4.

## Sien ook 
* Alfabetiese lys van Suid-Afrikaanse bome

## Verwysings 
## Bronne 
* SANBI Redlist
* Plants of the World Online
Cyclopia pubescens

***Cyclopia pubescens*** is 'n struik wat hoort tot die genus *Cyclopia*. Die spesie is endemies aan die Oos-Kaap en kom in Port Elizabeth voor. Die plant het 'n voorkomsgebied van kleiner as 67&nbsp;km² en het reeds 80% van sy habitat afgestaan aan ontwikkeling, gewasverbouing en indringerplante. Daar is tans elf gefragmenteerde subpopulasies oor wat gemonitor word deur * Custodians of Rare and Endangered Wildflowers*, 'n vrywilligers groep. Sommige van die subpopulasies word bedreig deur vleirotte en selfs inwoners wat gras sny. Die plant is deel van die fynbos.

## Bronne 
* SANBI Redlist
* Plants of the World Online
Hommelby

'n **Hommelby** is enige van meer as 250 spesies in die ***Bombus*** genus, deel van Apidae, een van die by families. Die genus is die enigste bestaande groep in die Bombini tribus, hoewel 'n paar uitgestorwe verwante genera (e.g., *Calyptapis*) is bekend van fossiele. Hulle word hoofsaaklik in hoër hoogtes of breedtegrade in die Noordelike Halfrond aangetref, hoewel hulle ook in Suid-Amerika voorkom, waar 'n paar laagland tropiese spesies geïdentifiseer is. Europese hommelbye is ook aan Nieu-Seeland en Tasmanië bekendgestel. 

Vroulike hommelbye kan herhaaldelik steek, maar ignoreer gewoonlik mense en ander diere.

## Eksterne skakels 
* Bumblebees of the world – find species by region, species groups, colour pattern, nhm.ac.uk
* Bumblebee Conservation Trust
* IUCN's Bumblebee Specialist Group
* *Bombus* Identification Guide, Discover Life: List of Species, Worldwide Species Map.
* Deciphering the Mystery of Bee Flight
Cyclopia meyeriana

Die **woltee** (*Cyclopia meyeriana*) is 'n struik wat hoort tot die genus *Cyclopia*. Die spesie is endemies aan die Wes-Kaap en kom van die Sederberg tot die  Riviersonderendberge voor. Dit het 'n voorkomsgebied van 8 500 km² en word op hoogtes van 1 000-1 800 m gevind. Die plant is deel van die fynbos.

## Galery 

Cyclopia meyeriana 1DS-II 3-5427.jpg
Cyclopia meyeriana KirstenboshBotGard09292010A.jpg
Cyclopia meyeriana KirstenboshBotGard09292010B.jpg
Cyclopia meyeriana 5Dsr 0312-01.jpg

## Bronne 
* SANBI Redlist
* Plants of the World Online
Cyclopia maculata

Die **naaldblaarheuningbostee** (*Cyclopia maculata*) is 'n struik wat hoort tot die genus *Cyclopia*. Die spesie is endemies aan die Wes-Kaap en kom van Bainskloof tot by Riversdale voor. Dit het 'n voorkomsgebied van 11 226 km² en daar is tans vyftien subpopulasies bekend; daar is moontlik meer. Die plant is deel van die fynbos. Dit groei langs rivierstrome op die banke en word bedreig deur indringerplante, veral *Acacia*-spesies. Die spesie se getalle daal ook as gevolg van oorbewerking deur die heuningbostee produsente.

Die boom se FSA-nommer is 224.3.

## Sien ook 
* Alfabetiese lys van Suid-Afrikaanse bome

## Verwysings 
## Bronne 
* SANBI Redlist
* Plants of the World Online
Cyclopia plicata

***Cyclopia plicata*** is 'n struik wat hoort tot die genus *Cyclopia*. Die spesie is endemies aan die Oos-Kaap en die Wes-Kaap en kom in die Kammanassieberge en Kougaberge voor waar dit 'n voorkomsgebied van 219 km² het. Daar is vier subpopulasies en plant se getalle daal as gevolg van oorverwerking deur heuningbostee produsente. Die plant is deel van die fynbos. Die plant word ook bedreig deur 'n gebrek aan brand beheer programme.

## Bronne 
* SANBI Redlist
* Plants of the World Online
Searsia albida

***Searsia albida*** is 'n struik wat hoort tot die genus *Searsia*. Die spesie is inheems aan die Kanariese Eilande, Kaap Verde, Mauritanië, Marokko en Wes-Sahara.

## Galery 

Searsia albida kz02.jpg
Searsia albida kz08.jpg
Searsia albida kz10.jpg
Searsia albida kz06.jpg
Searsia albida kz01.jpg

## Sien ook 
* Alfabetiese lys van Suid-Afrikaanse bome

## Bronne 
* The Plant List
* Plants of the World Online
Searsia albomarginata

***Searsia albomarginata*** is 'n struik wat hoort tot die genus *Searsia*. Die spesie is endemies aan die Oos-Kaap en kom by Albanie naby Grahamstad voor. Hier het dit 'n voorkomsgebied van 27 km² en daar minder as 50 plante oor. Dit vorm deel van die Zuurberg-fynbos. 

## Sien ook 
* Alfabetiese lys van Suid-Afrikaanse bome

## Bronne 
* REDLIST Sanbi
* Plants of the World Online
Searsia anchietae

***Searsia anchietae*** is 'n struik wat hoort tot die genus *Searsia*. Die spesie is inheems aan Angola, Burundi, Demokratiese Republiek die Kongo, Malawi, Tanzanië, Uganda en Zambië.

Die spesie het drie subspesies:
* *Searsia anchietae f. anchietae*
* *Searsia anchietae f. mendoncae* (Meikle) Moffett
* *Searsia anchietae f. suffruticosa* (Meikle) Moffett

## Sien ook 
* Alfabetiese lys van Suid-Afrikaanse bome

## Bron 
* Plants of the World Online
Volksrepubliek Loehansk

Die **Volksrepubliek Loehansk** (Russies: Луга́нская Наро́дная Респу́блика, *Luganskaja Narodnaka Respublika*, [lʊˈɡanskəjə nɐˈrodnəjə rʲɪˈspublʲɪkə]) is volgens internasionale reg 'n deel van Oekraïne, maar het van 2014 tot 2022 *de facto* 'n onafhanklike republiek gevorm, sonder algemene internasionale erkenning. Sedert die Russiese inval in Oekraïne in 2022 is dit deur Rusland beset en op 30 September 2022 in weerwil van internasionale reg geannekseer.

duimnael|links|'n Kaart van Oekraïne met deur Rusland geannekseerde gebiede
Hoewel Oekraïne nie beheer oor die Volksrepubliek Loehansk uitoefen nie, beskou die Oekraïense regering, die Verenigde Nasies en die meerderheid van die wêreld se regerings die Volksrepubliek Loehansk as 'n deel van Oekraïne, waarvan die grondwet na dié gebied as Loehansk-oblast verwys.

Die Volksrepubliek Loehansk is langs die Oekraïens-Russiese grens geleë. Die hoofstad en grootste stad is Loehansk. Die volksrepubliek beslaan 'n oppervlakte van 8&nbsp;377&nbsp;km² en het 'n bevolking van 1&nbsp;464&nbsp;039 in 2018 gehad. Dit grens in die ooste aan die Russiese deelgebied Rostof-oblast.

## Politiek 
### Internasionale erkenning 
duimnael|links|Internasionale erkenning van die Volksrepublieke Donetsk en Loehansk:
; VN-lidlande
*  erken die Volksrepublieke Donetsk en Loehansk sedert 21 Februarie 2022.
*  erken die Volksrepublieke Donetsk en Loehansk sedert 29 Junie 2022.
*  erken die Volksrepublieke Donetsk en Loehansk sedert 13 Julie 2022.
; Gedeeltelik erkende en nie-erkende gebiede
*  erken die Volksrepubliek Loehansk sedert 18 Junie 2014.
*  erken die Volksrepubliek Loehansk sedert 11 Mei 2014.
*  erken die Volksrepubliek Loehansk sedert 26 Februarie 2022.

## Sien ook 
* Federale deelgebiede van Rusland

## Verwysings 
## Eksterne skakels 
*
Searsia angustifolia

Die **wilgerkorentebos** (*Searsia angustifolia*) is 'n boom wat hoort tot die genus *Searsia*. Die spesie is endemies aan die Oos-Kaap en die Wes-Kaap. Dit kom wydverspreid voor, vanaf die Bokkeveldberge-eskarp, suidwaarts tot by die Kaapse Skiereiland en ooswaarts tot by Swellendam. Die plant is deel van die fynbos. Die boom se FSA-nommer is 377.1.

## Verspreiding end habitat 
Die spesie is endemies aan die Wes-Kaap, Suid-Afrika.

Sy verspreiding strek vanaf Kaapstad in die weste, en gaan ooswaards na die Caledon en Swellendam streke. In die noorde, kom die voor in die Malmesbury, Worcester, Hexrivier en Sederberg streke.

Die groei op lae heuwelhange en dik ruigtes daarvan kan gevind word wat langs riviere en paaie groei.

## Galery 

Cassytha ciliolata Fruit and haustoria IMG 3888s.JPG
Searsia angustifolia (Rhus angustifolia) axillary and apical buds 5471.jpg
Searsia angustifolia (Rhus angustifolia) axillary buds 5536.jpg
Searsia angustifolia Rhus angustifolia bush South Africa 3.JPG

## Sien ook 
* Alfabetiese lys van Suid-Afrikaanse bome

## Verwysings 
## Bronne 
* REDLIST Sanbi
* Plants of the World Online
Slag van Tsjornobil

Die **Slag van Tsjornobil** was 'n militêre konfrontasie in die Tsjornobil-uitsluitingsone tussen die Russiese Weermag en die Oekraïense Weermag, wat op 24 Februarie 2022 tydens die eerste dag van die Russiese inval in Oekraïne plaasgevind het. Russiese magte wat Oekraïne vanuit Belarus binnegeval het, het teen die einde van daardie dag die gebied rondom die Tsjernobil-kernkragsentrale beset.

## Agtergrond 
duimnael| 'n Kontrolepunt in die Tsjernobil-uitsluitingsone soos gesien in 2010
Tydens die Tsjernobil-kernramp in 1986 is groot hoeveelhede radioaktiewe materiaal uit die Tsjernobil-kernkragsentrale in die omliggende omgewing vrygestel. 'n Gebied met 'n 30 kilometer radius rondom die beskadigde reaktor is deur die Sowjet-owerhede ontruim en verseël. Hierdie gebied is daarna as die Tsjernobil-uitsluitingsone afgesper, en sy grense het mettertyd verander. Na die ontbinding van die Sowjetunie het hierdie gebied deel geword van die nuwe onafhanklike Oekraïne en is deur die staatsnooddiens van Oekraïne bestuur.

## Slag 
Gedurende die middag van 24 Februarie 2022, die eerste dag van die Russiese inval in Oekraïne, het die Oekraïense regering aangekondig dat Russiese magte 'n aanval geloods het om die Tsjernobil-uitsluitingsone te beset. Teen die einde van die dag het die Oekraïense regering verder aangekondig dat Russiese magte Tsjornobil en Pripjat verower het.

Daar is berig dat artillerievuur sommige opbergplekke vir radioaktiewe afval getref het en 'n toename in radioaktiwiteit is waargeneem. Die Internasionale Atoomenergie-agentskap het egter gesê "daar was geen ongevalle of vernietiging by die nywerheidsterrein nie."

Op 29 Maart het die Russiese Adjunkminister van Verdediging, Alexander Fomin, 'n onttrekking van Russiese magte uit die Kijiv-gebied aangekondig,  en op 1 April het die Staatsagentskap vir Uitsluitingsonebestuur aangekondig dat Russiese troepe hulle heeltemal aan die Tsjornobil-kragstasie onttrek het.

## Reaksies 
Oekraïne se president, Wolodimir Zelenski, het die Russiese besetting van die uitsluitingsone 'n "oorlogsverklaring teen die hele Europa" genoem.

## Verwysings
Searsia crenulata

***Searsia crenulata*** is 'n struik wat hoort tot die genus *Searsia*. Die spesie is inheems aan Angola, Benin, Burkina Faso, Burundi, Comore, Demokratiese Republiek die Kongo, Djiboeti, Eritrea, Ethiopië, Ghana, Guinee, Ivoorkus, Kameroen, Kenia, Malawi, Mosambiek, Niger, Nigerië, Rwanda, Sentraal-Afrikaanse Republiek, Somalië, Soedan, Tanzanië, Togo, Uganda, Zambië en Zimbabwe.

## Sien ook 
* Alfabetiese lys van Suid-Afrikaanse bome

## Bron 
* Plants of the World Online
Searsia cuneifolia

Die **Kogelbergtaaibos** (*Searsia cuneifolia*) is 'n struik wat hoort tot die genus *Searsia*. Die spesie is endemies aan Suid-Afrika en kom in die Noord- en die Wes-Kaap voor.

## Sien ook 
* Alfabetiese lys van Suid-Afrikaanse bome

## Bronne 
* SANBI Redlist
* Plants of the World Online
Searsia divaricata

Die **bergkoeniebos** (*Searsia divaricata*) is 'n boom wat hoort tot die genus *Searsia*. Die boom is inheems aan Suid-Afrika en kom in Gauteng, KwaZulu-Natal, die Oos-Kaap en die Vrystaat asook Lesotho voor. 

## Verspreiding 
Die plant groei op die oostelike hooglande van die Vrystaat en Lesotho tot by die Drakensberg in KwaZulu-Natal asook die berge rondom Graaff-Reinet. Daar is ook 'n geïsoleerde populasie in die suide van Gauteng.

Die boom se FSA-nommer is 381.2

## Sien ook 
* Alfabetiese lys van Suid-Afrikaanse bome

## Verwysings 
## Bronne 
* SANBI Redlist
* Plants of the World Online.
* Clarens News
Shawarma

duimnael|Shawarma-vleis braai op 'n spit
**Shawarma** (; ) is 'n gewilde Midde-Oosterse gereg wat bestaan uit vleis wat in dun skyfies gesny is, in 'n keëlagtige vorm gestapel en op 'n stadig-draaiende vertikale spit of rotisserie gerooster word. Dit was oorspronklik gemaak met lam of skaapvleis, maar word nou ook van hoender, kalkoen, beesvleis of kalfsvleis gemaak.  Dun skywe word van die gaar oppervlak afgekerf terwyl dit voortdurend roteer. Shawarma is een van die wêreld se gewildste straatkosse, veral in Egipte, die lande van die Levant, die Arabiese Skiereiland en die res van die Midde-Ooste.

## Etimologie 
*Shawarma* is 'n Arabiese weergawe van die Turks *çevirme*, verwysend na die draai van die rotisserie.

## Voorbereiding 
Shawarma word berei uit dun snitte gesoute gemarineerde lam, skaap, kalfsvleis, beesvleis, hoender of kalkoen. Die rou snye word sowat 60 cm hoog op 'n staalpen gestapel. Stukke vet kan by die stapel gevoeg word om ekstra sappigheid en geur te verleen. 'n Gemotoriseerde spit draai die stapel vleis stadig voor 'n elektriese of gasaangedrewe verhittingselement, wat die buitenste laag voortdurend rooster. Skaafsels word van die roterende stapel afgesny vir bediening, gewoonlik met 'n lang plat mes.

Speserye kan komyn, kardamom, kaneel, borrie en paprika insluit. Shawarma word gewoonlik as 'n toebroodjie of wrap bedien, in 'n platbrood soos pita of laffa. In die Midde-Ooste word hoendershawarma tipies bedien met knoffelsous, aartappelskyfies en piekels. In Sirië en Libanon hang die knoffelsous wat saam met die toebroodjie bedien word van die vleis af. Die sous bekend as *Toum* of *Toumie* wat gemaak word van knoffel, groente-olie, suurlemoen en eierwit of stysel word gewoonlik saam met 'n hoendershawarma bedien. Aan die ander kant word die sous wat bekend staan as *Tarator* wat gemaak word uit knoffel, Tahinisous, suurlemoen en water saam met beesshawarma bedien.

In Israel word die meeste shawarma gemaak van donkervleiskalkoen en word gewoonlik saam met tahinisous bedien omdat die bediening van jogurtsous saam met vleis die Joodse dieetbeperking om nie melk en vleis saam te eet, sou oortree. Dit word dikwels versier met blokkies tamaties, komkommers en uie, ingelegde groente, hummus, tahini of *amba* mangosous. Sommige restaurante bied bykomend geroosterde soetrissies, eiervrug of aartappelskyfies aan. 

## Galery 

Lêer:Shawarma-sandwich-01.jpg|Shawarma in '|Shawarma in lavash
Lêer:Mixed Shawarma (2843435528).jpg|Gemengde shawarma
Lêer:Shawarma preparation in central Aleppo, Syria.jpg|Sny en voorbereiding

## Verwysings
Rooisloot (Limpopo, lat -23,96, long 28,40)

Die **Rooisloot** is 'n spruit wat in die Limpopoprovinsie, Suid-Afrika vloei. Dit is 'n klein sytak van die Lephalalarivier, in die opvanggebied van die Limpoporivier.

## Verwysings